ພວກນັກເຄື່ອນໄຫວ ສືບຕໍ່ການປະທ້ວງ ໃນອີຈິບ (ເບິ່ງວີດີໂອກັບສະໄລດ໌)
ພວກນັກເຄື່ອນໄຫວອີຈິບ ຮຽກຮ້ອງໃຫ້ ມີການປະທ້ວງຄັ້ງໃຫຍ່ ຂະນະທີ່ ວິກິດການໃນປະເທດ ຊຸດໂຊມລົງຕື່ມ.
ບັນດານັກເຄື່ອນໄຫວອີຈິບຮຽກຮ້ອງໃຫ້ມີການປະທ້ວງຄັ້ງໃຫຍ່ໃນວັນອັງຄານມື້ນີ້ ເພື່ອທວງ ໃຫ້ພວກທະຫານທີ່ປົກຄອງປະເທດໂອນອໍານາດໃຫ້ພວກເຈົ້າໜ້າທີ່ພົນລະເຮືອນໃນຂະນະ ທີ່ຄວາມບໍ່ແນ່ນອນເພີ່ມທະວີຂຶ້ນ ກ່ຽວກັບການເລືອກຕັ້ງສະພາແຫ່ງຊາດ ຊຶ່ງກໍານົດຈະເລີ້ມ ຂຶ້ນໃນສັບປະດາໜ້ານີ້ ຄາດວ່າ ການປະທ້ວງໃນມື້ນີ້ຈະເປັນຄັ້ງໃຫຍ່ທີ່ສຸດ ນັບແຕ່ປະຊາຊົນອີຈິບຫລາຍຮ້ອຍພັນ ຄົນພາກັນເລີ້ມທໍາການເດີນຂະບວນປະທ້ວງໃນເດືອນກຸມພາເພື່ອບັງຄັບໃຫ້ອະດີດປະທາ ນາທິບໍດີ Hosni Mubarak ລາອອກຈາກອໍານາດ ໃນການປະຕິວັດທີ່ສັ່ນສະເທືອນໄປທົ່ວ ໂລກອາຫຣັບນັ້ນ ໃນຂ່າວທີ່ອອກທາງໜ້າເຄືອຂ່າຍສັງຄົມ Facebook ທີ່ຄົນນິຍົມກັນຫລາຍນັ້ນ ພວກກຸ່ມ ປະສົມຂອງຊາວໜຸ່ມປະຕິວັດ ກໍໄດ້ຮຽກຮ້ອງໃຫ້ຄະນະລັດຖະບານພົນລະເຮືອນຂອງນາ ຍົກລັດຖະມົນຕີ Essam Sharaf ລາອອກຈາກຕໍາແໜ່ງໂດຍທັນທີ ແລະໃຫ້ຈັດຕັ້ງຄະ ນະລັດຖະບານສາມັກຄີຊາດຂຶ້ນ ໃນວັນຈັນວານນີ້ ຄະນະລັດຖະບານໄດ້ສະເໜີທີ່ຈະລາ ອອກ ແຕ່ກໍກ່າວວ່າ ຈະສືບຕໍ່ປະຕິບັດໜ້າທີ່ຂອງຕົນຕໍ່ໄປ ຈົນຮອດເວລາໃດສະພາປົກ ຄອງທະຫານຕັດສິນໃຈວ່າຈະຮັບເອົາການລາອອກຂອງຄະນະລັດຖະບານຫລືບໍ່